### Beslutninger

Tilbagesendes Magistratsafdelingen for Teknik og Miljø med bemærkning, at byrådet i sit møde den 6. marts 2024 har vedtaget Magistratens foranstående indstilling af 27. februar 2024.

Danmarksdemokraternes byrådsgruppe tilsluttede sig at indstillingen sendes i høring og ønskede følgende mindretalsudtalelse medsendt: 'Danmarksdemokraterne kan bakke op om at få bebygget grunden, men ønsker at have respekt for den historiske del af [adresse]. Derfor bør projektet reduceres i omfang af hensyn til de mindre huse på [adresse] samt de bagvedliggende villaer. Herudover ønsker Danmarksdemokraterne en anden trafikløsning. Interesserede opfordres i høringen til at kommentere på disse forhold.'

Nicklas Jespersen var inhabil ved sagens behandling.

###

Offentlig fremlæggelse af forslag til Lokalplan nr. 1207, Etageboliger ved [adresse] i [adresse] N og Tillæg nr. 152 til Kommuneplan 2017.

### Resume

Lokalplanen gælder for et område beliggende nord for [adresse], langs med [adresse], som er en af byens vækstakser. Lokalplanområdet er 4.122 m² stort, ligger i byzone og var ved planens udarbejdelse delvist privat og delvist kommunalt ejet.

Etablering af ny boligbebyggelse i området vil medvirke til at opfylde målet om udvikling af byområder langs vækstakserne. Der stilles i lokalplanen krav om, at mindst 30 % af boligerne skal være egnede som familieboliger.

Lokalplanen er i tråd med intentionerne i forslag til helhedsplan for [adresse]. Lokalplanen sikrer, at den nye bebyggelse både indpasses i den bymæssige kontekst mod [adresse] og udformes under hensyntagen til nabobebyggelserne. Omfang og udformning af opholdsarealer, kantzoner og beplantning følger retningslinjerne i kommuneplanen, herunder den grønne norm.

Lokalplanforslaget er i overensstemmelse med kommuneplanens mål, men ikke de konkrete rammer mht. bebyggelsesprocenten. Derfor ledsages lokalplanforslaget af et forslag til kommuneplantillæg, der øger bebyggelsesprocenten fra 130 til 150.

### Beslutningspunkter

Det indstilles, at

1) forslag til Lokalplan nr. 1207 godkendes til offentlig fremlæggelse.

2) forslag til Tillæg nr. 152 til Kommuneplan 2017 godkendes til offentlig fremlæggelse.

3) Teknik og Miljø bemyndiges til at foretage høring af de vejberettigede i forhold til byrådets eventuelle beslutning efter privatvejslovens § 26, stk. 2, nr. 1 om at tildele vej- og stiret til den eksisterende private fællesvej Bøgegade.

4) Teknik og Miljø bemyndiges til at nedlægge vejareal iht. lokalplanens § 5.3.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 27-02-2024

Jano Jakobsen: 8

Fremsendes til [adresse] med bemærkning, at Magistraten i mødet den 27. februar

2024 anbefaler, at byrådet tiltræder Magistratsafdelingen for Teknik og Miljøs indstilling

af 9. februar 2024.

Noah Thomsen tog forbehold.